Home -- Fulfulde -- Perform a PLAY -- 055 (Innocent in jail 3)
55. Fii no mo bonnaa hay huunde sokiraa 3
Baafal kaso ngon ombaama. Aynuɗo kason ngon ombii baafal nggal, o yiltike. Hari Yuusufu no jooɗii ka nder kaso. O bonnaa! Ko ko moýýi o waɗi, sabu ɗun, himo jooɗii ka nder kaso. Hara hiɗa waawi faamude ɗun?
Hari Yuusufu no miijoo, miijoo tun.
(gimol doy doy fewndo ko o miijotoo)
Ka hakkile makko, o yi’i musiååe makko åen. Waɗii nii duuåi buy, hari o yeeyiraama wa maccuɗo åee njulaaåe, åen naåori mo Misira. Ko åe añirnoo mo ko åay Yuusufu wi’i wonde Alla wattay mo lanɗo mawɗo.
E ndii leydi ka cuuɗi nanduɗi e njobbooru darnaa e ka Fir’awna, oo wi’eteeɗo Fuuti-Faara sooditi mo, watti mo maccuɗo. Hari Yuusufu no gollude fota golle makko ɗen. Gollanoowo Fir’awna on ŋalɗi; hari haa hannde, o heåaali gollowoo moýýirɗo wa makko. Kala ko Yuusufu jokki, o heåay kuttu. Haa hannde o woopiraaka ka golle. Hiɗon anndi gunndoo makko on. Hara mi yeetoto ma gunndoo on? Alla no wonndi e makko e himo wallitaade mo.
Fuuti-Faara halfini mo suudu makko ndun fow e ngeseele ɗen fow. Tawi Yuusufu ko holniiɗo e labaaɗo. Sonnaajo Fuuti-Faara on yiɗi mo, o faalaa waalidude e makko.
Hara ɗun no feewi? E hino ko sariya Alla on wi’i kon : Wota a jeenu. Sariya on no woodi haa hannde wano o woodirnoo non e saa’iiji feýýuɗi ɗin. Yuusufu heɗii Alla, o jaåaali waɗude faale sonnaajo Fuuti-Faara on.
Ñannde goo, sonnaajo Fuuti-Faara on etii no o ndarndora mo kadi ɗimmun.
Ko honɗun wonɗaa e waɗude nde goɗɗo faalaa waɗingol ma ko boni? Jokku misal Yuusufu ngal : o dogi junuubu on. On sonnaajo jogitorii mo dolokke makko on, kono Yuusufu fuutii, accidi mo e dolokke on ka juuɗe makko, o dogi, o yalti ka yaasi. O suåii ronkugol waɗidude e sonnaajo lanɗo makko on junuubu. Kono hari himo jiåii, himo miijaade ko honno o yiitidirta e Yuusufu.
Åay moodibbo makko on artii golle, o yeetii mo wondema Yuusufu naatii ka nder suudu makko, o etii pooɗugol mo, ɗayna. Åay o sonkii, o dogi, o accidi mo e dolokke makko on. Ko seedee makko on nii.
Fuuti-Faara hoolii ɗen penaale, o monani fota Yuusufu. O soki mo kisan.
Kono hari Alla no wondi e Yuusufu ka kaso ton kadi, ko ɗun si oo taariika hinaa ɗoo hatti : soono kala Alla no joganii Yuusufu eååooje, hay si tawii o waawataano faamude ɗun fewndo ontuma.
En yi’oyay ko feýýi kon ka taariika aroyoowo.
Yewtooåe : Fillitotooɗo
© Copyright : CEF Allemagne
eng_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn zho_Hant